./data/phi0914/phi001fr/phi0914.phi001fr.perseus-lat1.xml
Titus Livius (Livy)
Apuleius Saturninus, adiuvante C  Mario et per 					milites occiso A  Nunnio competitore, tribunus plebis per vim creatus, non minus					violenter tribunatum, quam petierat, gessit; et cum legem agrariam per vim					tulisset, Metello Numidico, quod in eam non iuraverat, diem dixit  qui cum a					bonis civibus defenderetur, ne causa certaminum esset, in exilium voluntarium						Rhodum profectus est, ibique audiendo et					legendo magnos viros avocabatur  profecto C  Marius, seditionis auctor, qui					sextum consulatum pecunia per tribus sparsa emerat, aqua et igni interdixit 					idem Apuleius Saturninus tribunus plebis C  Memmium candidatum consulatus,					quoniam adversarium eum  actionibus suis timebat,					occidit  quibus rebus concitato senatu, in cuius causam et C  Marius, homo varii					et mutabilis ingenii consiliique semper secundum fortunam, transierat, oppressus					armis cum Glaucia praetore et aliis eiusdem furoris sociis bello quodam interfectus est  Q  Caecilius Metellus ab exilio						 ingenti totius civitatis favore reductus					est  M'  Aquilius pro cos  in Sicilia bellum servile excitatum confecit